བོད་ཀྱི་གསོ་བ་རིག་པའི་རྩ་བ་དཔལ་ལྡན་རྒྱུད་བཞིའི་དགོངས་པ་ལྟར་ན་རྒྱུན་ལྡན་ནད་མེད་ཐ་མལ་གྱི་མིའི་ལུས་ཁམས་འདི་ཐོག་མ་མའི་མངལ་དུ་ཆགས་པ་ནས་འགོ་ཚུགས་ཏེ་རྩའི་གཟུགས་ཀྱང་དེ་མཉམ་ཆགས་ནས་རྩའི་བྱེད་ནུས་ལ་བརྟེན་ཏེ་མངལ་དུ་ཆགས་པའི་སེམས་ཅན་དེར་ཟས་བཅུད་དང་རླུང་ཁམས་སོགས་གང་དགོས་གང་མཁོ་འདོན་སྤྲོད་བྱས་པས།བདུན་ཕྲག་སོ་བརྒྱད་ཀྱི་རིང་ལ་ནང་གི་སེམས་ཅན་དེའི་ཤ་རུས་རྩ་རྒྱུས་སོགས་རིམ་པར་གསོས་ཤིང་འཕེལ་བས་མིའི་ལུས་འདི་ཉིད་ཡོངས་སུ་རྫོགས་པར་གྲུབ་པ་ཡིན་པར་འདོད།